Mosonmagyaróvár Nagytérségi Hulladékgazdálkodási Önkormányzati Társulás Társulási Tanács Elnökétől

1. *sz. napirend*

**ELŐTERJESZTÉS**

**a Társulási Tanács 2025. február 11-i ülésére**

**Tárgy:** Mosonmagyaróvár Nagytérségi Hulladékgazdálkodási Önkormányzati Társulás 2025. évi költségvetésének tervezete

**Előterjesztő:** Dr. Árvay István elnök

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – Pénzügyi és Önkormányzati Osztály |
| Készítette:  Molnárné Nagy Edina - társulás gazdasági vezetője |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas. |
| **Fehérné dr. Bodó Mariann**  **címzetes főjegyző** |

A napirendet **nyilvános ülésen** javasolt tárgyalni, a határozat elfogadásához **minősített** többség szükséges.

**Tisztelt Társulási Tanács!**

Az államháztartásról szóló 2011. évi CXCV. törvény – továbbiakban: Áht. - 24.§ (2) és (3) bekezdése rendelkezik a költségvetési rendelet/határozat előkészítéséről és benyújtásáról.

A jegyző a költségvetési határozat tervezetét az Áht. 29/A.§ szerinti tervszámoknak megfelelően készíti elő, mely tervezetet az elnök február 15-ig, vagy ha a központi költségvetésről szóló törvényt az Országgyűlés nem fogadta el a naptári év kezdetéig, akkor a törvény hatályba lépésétől számított 45 napig nyújtja be a Tanácsnak.

Tisztelt Tanács, a fenti jogszabályokat figyelembe véve előkészítettük Mosonmagyaróvár Nagytérségi Hulladékgazdálkodási Önkormányzati Társulás 2025. évi költségvetéséről szóló határozat tervezetet, mely tartalmának részletes bemutatása a következő:

**Bevezető**

Az államháztartás számviteléről szóló 4/2013. (I.11.) Korm. rendelet módosításáról szóló 351/2016. (XI.18.) Korm. rendelet alapján az éves költségvetési beszámolót magyar nyelven, *forintban* kell elkészíteni.

**Bevételek**

**Működési bevételek:**

*Támogatási jogcímen* mutattuk ki az eddigi években a lakosságszám alapján fizetendő tagdíjakat (működési hozzájárulás – 130 Ft/fő), melyet 2024-ben Elnök Úr javaslata szerint már nem szedtünk be. 2025-ben sem írnánk elő ezt a hozzájárulást, mivel a Társulás rendelkezik olyan nagyságú tartalékkal, illetve működési bevétellel, ami a működést lehetővé teszi e bevétel beszedése nélkül is. Szintén ezen a soron tervezzük a megbízási és tiszteletdíjak, valamint a költségtérítések gesztor önkormányzattól származó nettósítási különbözetét, mely 2025-ben előre láthatólag **3.000.000 Ft**-ot tesz ki.

Az *intézményi működési bevételek között* került megtervezésre a társulás számlavezető pénzintézeténél elhelyezett bankszámlákon lévő pénzösszegek után várható látra szóló kamatbevétel, illetve a havi betétlekötésekre járó kamat, mindösszesen **150.000.000 Ft** értékben. A Társulás jelenleg 2,65 milliárd forintos lekötött betétállománnyal rendelkezik.

Szintén ezen költségvetési soron kerül betervezésre a Kisalföldi KHK Nkft-nek szerződés alapján fennálló bérleti díj tartozás összege. A 2024. december 31-i tartozás összege bruttó **280.222.746 Ft**, mely a 2024. III. negyedévi bérleti díjból (br. 31,75 millió Ft), a bérleti szerződés 4. melléklete szerinti nullára leírt, de még használatban lévő eszközök 2024. évi bérleti díjából (br. 148.472.746 Ft) és a 0203/23 hrsz-ú terület bérleti díjából (br. 100 millió Ft) tevődik össze.

2025. január 20-án kiszámlázásra került a 2024. IV. negyedévi bérleti díj, majd ezt követően szerződés szerint minden negyedévet követő hónapban az esedékes bérleti díjak is számlázára kerülnek, ez az összeg negyedévente nettó 25 millió Ft, ami összesen nettó 100 millió, bruttó **127 millió Ft.**

2025-ben a bérleti szerződés 4. számú melléklete szerinti eszközök (nullára írt) után fizetendő kalkulált bérleti díj nettó 126.761.824 Ft (bruttó **160.987.516 Ft**. Ezen kívül tervezésre került 2025-re is a 0203/23 hrsz bérleti díja bruttó **100 millió Ft**-tal.

Az üzemeltetési díjhoz kapcsolódó áfa értéke 135.310.450 Ft, mely a kiadási oldalon fizetendő áfaként is megtervezésre kerül.

A működési bevételek között kerül kimutatásra a Kisalföldi KHK Nkft. által kiszámlázandó visszapótlás után visszaigényelhető áfa is (**10.629.921 Ft**).

A folyamatban lévő közbeszerzés útján beszerzendő gépek, valamint a 2025-ben tervezett gépbeszerzések áfája visszaigényelhető (a Kisalföldi KHK által fizetett bérleti díj termeti meg a visszaigénylés alapját), így bevételként ezek az összegek is tervezésre kerültek mindösszesen **320.100.255 Ft** összegben.

**A fentiek szerint mindösszesen 1.148.940.438 Ft működési bevétellel kalkulálunk a 2025-ös költségvetési évre.**

Tájékoztatásul:

* a 12/2020. (IX.18.) TT. határozat alapján a Társulás Tanácsa a Társulás 100%-os tulajdonában lévő Kisalföldi Kommunális Hulladékgazdálkodási Közszolgáltató Nonprofit Kft. saját tőkéjének rendezésére pótbefizetést határozott meg, amelynek összege a gazdasági társaság lekötött tartaléka javára került befizetésre. A pótbefizetést a Társulás az általa kiszámlázott, a gazdaság társaság által elfogadott és elismert vevői követelés terhére, bruttó 242.695.682 Ft összegben határozta meg. A hivatkozott vevőkövetelés a közszolgáltató felé kiszámlázott 2019. I-IV. negyedévekre vonatkozó üzemeltetési díjat foglalja magában, mely a Társulás könyveiben jelenleg is mérlegen kívüli tételként szerepel.

A működési bevételek 58,73 %-át a Kisalföldi Nonprofit Kft. irányában kiszámlázandó 2024-2025. évi bruttó bérleti díjbevétel adja.

**Maradvány felhasználás:** a 2024. decemberi havi költségvetési jelentés alapján a társulás felhalmozódott maradványának összegét terveztük be 149.520.209 Ft összeggel. A Társulás 2024. december 31-én 2,65 milliárd forint összegű lekötött bankbetéttel rendelkezik, mely összegből előzetesen 500.816.418 Ft felszabadításával kalkulálunk, a felette levő rész szabadon felhasználható.

**Kiadások**

**Személyi juttatások, járulékok között az alábbi tételek kerültek tervezésre:**

* a társulási feladatok elvégzésével kapcsolatos megbízási díjak (2 fő, bruttó 80.000 Ft/fő/hó),
* elnök tiszteletdíja, melyet bruttó 250.000 Ft/hó-ról bruttó 300.000 Ft/hó összegre javasok felemelni, valamint költségtérítésre bruttó 100.000 Ft/hó összeget javaslok megállapítani,
* alelnöki tiszteletdíj bruttó 100.000 Ft/hó,
* tagok költségtérítése havi bruttó 60.000 Ft;
* év végi jutalmazási keret 2,4 millió Ft,
* reprezentációs kiadásokra nettó 600.000 Ft.

A fenti tételek **mindösszesen éves szinten 17.400.000 Ft** kiadást jelentenek. A kapcsolódó **járulékok 2.410.805 Ft** összegben kerültek megtervezésre.

**Dologi kiadások:** a rekultiváció ellenőrzésére és vízmintavételre, valamint 2 helyszínen a vízjogi engedély megújítására vonatkozóan a 2025. évre nettó 8 millió Ft (bruttó 10,16 millió Ft) került a költségvetési tervbe.

Érvényben lévő szerződés alapján a Társulás gazdálkodási jogkörét gyakorló, Mosonmagyaróvári Polgármesteri Hivatalnak fizetendő szolgáltatási díj havi nettó 800 eFt, mindösszesen nettó 9.600 eFt. A Társulás adminisztratív működését szolgáló, biztosító szolgáltatások, beszerzések költségét terveztük be (bankköltség, honlap karbantartás, webtárhely díja, telefondíj, stb.) mindösszesen nettó 1.453.000 Ft-tal.

Parkolóbérlet vásárlását irányoztuk elő a Társulási Tanács tagjai részére nettó 175,5 eFt értékben (a hivatali parkolóban megszűnt a vendégkártya kiadásának lehetősége).

A folyamatban lévő, 2024-ről áthúzódó közbeszerzési tanácsadás szolgáltatási díját, valamint az idei évben indítandó eljárásokhoz kapcsolódó díjat mindösszesen nettó 5.400.055 Ft-tal állítottuk be a tervbe.

Ezen szolgáltatások előzetesen felszámított áfa kiadása mindösszesen 6.670.500 Ft. Igazgatási szolgáltatási díjra és a közbeszerzési eljárásokhoz kapcsolódó díjakra mindösszesen 1 millió Ft-ot terveztünk.

A 2024-es közbeszerzési eljárás ajánlati biztosítékai 2025. januárjában kerültek visszatérítésre mind a nyertes ajánlattevő, mind pedig az eljárásban részt vevő másik ajánlattevő részére, mely mindösszesen 9.200.000 Ft kiadást jelent.

A dologi kiadások között nagyobb tételt képvisel, a költségvetés bevételi oldalán megtervezett, a Kisalföldi Nonprofit Kft. felé számlázandó 2024-2025. évi bérleti díjak után befizetendő áfa, mely 135.310.450 Ft.

A 2024. december 31-ig megfizetett üzemeltetési díjból képzett tartalékból a Kisalföldi Kommunális Hulladékgazdálkodási Közszolgáltató Nonprofit Kft részére az általa üzemeltetett pályázati forrásból származó eszközök állagmegóvására, fenntartására meghatározott visszapótlás nettó 39.370.079 Ft, bruttó 50 millió Ft értékben került be a 2025. évi költségvetési tervezetbe.

**Mindösszesen 226.809.505 Ft került tervezésre a dologi kiadások rovataira 2025. évre.**

**Felhalmozási kiadások:**

2024-ről áthúzódó kötelezettség:

Közbeszerzési eljárás alapján megkötött szerződéses kötelezettségünk alapján 2025-ben három darab hátsó töltésű, tömörítőlapos hulladékgyűjtő gépjármű (3 tengelyes) kerül beszerzésére összesen nettó 416.760.000 Ft + áfa, valamint egy darab kétkaros, teleszkópgémes konténerszállító gépjármű nettó 88.150.000 Ft + áfa áron. A közbeszerzési szerződések aláírása 2025. január 14-én történt meg, a teljesítési határidő 12 hónap.

2025-ös évre a közszolgáltatási feladatokat ellátó járműpark korszerűsítése érdekében négy darab tömörítőlapos hulladékgyűjtő jármű ( 24 m3-es felépítménnyel) gépjármű beszerzését tervezzük, melyre nettó 580.646.500 Ft-ot irányoztunk elő. Ezen kívül egy darab kitológémes rakodógép beszerzése szerepel a terveinkben nettó 100 millió Ft összegben.

**Így a költségvetésben felhalmozási kiadásként (beruházás) mindösszesen bruttó 1.505.656.755 Ft került megtervezésre.**

**Általános tartalék:** a Társulás tartaléka 50 millió Ft-ban került megállapításra.

A fentiek alapján a Társulás 2025. évi költségvetésének főösszege 1.802.277.065 Ft, ebből működési oldal 296.620.310 Ft, felhalmozási oldal 1.505.656.755 Ft.

Kérjük a Tisztelt Tanácsot a 2025. évi költségvetés elfogadására!

Mosonmagyaróvár, 2025. február 3.

dr. Árvay István sk.

elnök

**Határozati javaslat I.:**

……./2025. (II.11.) TT. határozat

1. Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa úgy határoz, hogy a Társulás elnökének tiszteletdíját bruttó 300.000 Ft/hó összegben, költségtérítését bruttó 100.000 Ft/hó összegben határozza meg 2025. január 1-jei hatállyal.
2. Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa a 47/2024. (XI.14.) TT. határozatát hatályon kívül helyezi.

Felelős: Családi János alelnök

Határidő: azonnal

**Határozati javaslat II.:**

**Mosonmagyaróvár NAGYTÉRSÉGI HULLADÉKGAZDÁLKODÁSI ÖNKORMÁNYZATI TÁRSULÁS**

**…/2025. (II.11.) TANÁCSI HATÁROZATA**

**Mosonmagyaróvár Nagytérségi Hulladékgazdálkodási Önkormányzat Társulás**

**2025. évi költségvetéséről**

a Mosonmagyaróvár Nagytérségi Hulladékgazdálkodási Önkormányzati Társulás Tanácsa az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**Mosonmagyaróvár Nagytérségi Hulladékgazdálkodási Önkormányzati Társulás Tanácsa a Társulás 2025. évi költségvetését az alábbiak szerint fogadja el:**

1. A határozat hatálya a Társulási Tanácsra terjed ki.
2. A Társulási Tanács a Társulás költségvetésének címrendjét 2025. évre az *9. sz. mellékletben* foglaltak szerint állapítja meg.
3. **A költségvetés főösszegének megállapítása**
   1. A Társulási Tanács a Társulás 2025. évi költségvetésének
4. kiadási főösszegét: 1.802.277.065 Ft-ban, azaz egymilliárd-nyolcszázkettőmillió-kettőszázhetvenhétezer-hatvanöt forintban,

ebből kötelező feladat 1.802.277.065 Ft, azaz egymilliárd-nyolcszázkettőmillió-kettőszázhetvenhétezer-hatvanöt forint,

ebből önként vállalt feladat 0 Ft, azaz nulla forint,

1. bevételi főösszegét: 1.151.940.438 Ft-ban, azaz egymilliárd-egyszázötvenegymilló-kilencszáznegyvenezer-négyszázharmincnyolc forintban,

ebből kötelező feladat 1.151.940.438 Ft, azaz egymilliárd-egyszázötvenegymilló-kilencszáznegyvenezer-négyszázharmincnyolc forint,

ebből önként vállalt feladat 0 Ft, azaz nulla forint,

1. a hiány összegét: 650.336.627 Ft-ban, azaz hatszázötvenmillió-háromszázharminchatezer-hatszázhuszonhét forintban állapítja meg.
   1. A Társulás összevont költségvetési mérlegét a Tanács e határozat *1. sz. melléklete* szerint hagyja jóvá.
2. **A költségvetés hiánya, finanszírozásának módja**
   1. A Tanács a működési hiány finanszírozása érdekében a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 111. § (4) bekezdése, valamint a Magyarország gazdasági stabilitásáról szóló 2011. évi CXCIV. törvény 1. § c) pontja alapján 2025. december 31-én folyószámlahitel igénybevételével nem számol.
   2. A hiány belső finanszírozásának érdekében a Tanács az előző év(ek) költségvetési maradványának, valamint a rövid lejáratú lekötött bankbetét megszűntetéséből származó forrásának 650.336.627 Ft-ban, azaz hatszázötvenmillió-háromszázharminchatezer-hatszázhuszonhét forint összegben való felhasználását rendeli el az alábbiak szerint:

a) működés finanszírozására felhasznált maradvány és lekötött bankbetét megszűntetéséből származó forrás 0 Ft, azaz Nulla forint,

b) fejlesztés finanszírozására felhasznált maradvány és lekötött bankbetét megszűntetéséből származó forrás 650.336.627 Ft-ban, azaz hatszázötvenmillió-háromszázharminchatezer-hatszázhuszonhét forint.

* 1. A hitel terhére történő kötelezettségvállalások csak az adósságot keletkeztető ügylet Kormány által történő engedélyeztetést követően, a hitelszerződés megkötése után tehetők.

1. **A költségvetés mérlegei és kimutatásai**
   1. A Társulás költségvetésében a felhalmozási és működési oldal egyensúlyát az *2. sz. melléklet* szerint hagyja jóvá.
   2. A Társulás működési bevételeit jogcímenként, rovatonként a *3. sz. melléklet* szerint hagyja jóvá. 2025. évben a Társulási Tanács elrendeli a lakosságszám alapján fizetendő tagdíjakat érintő működési hozzájárulás – 130 Ft/fő – fizetési kötelezettség hatályon kívül való helyezését.
   3. A Társulás felhalmozási bevételeit jogcímenként, rovatonként a *4. sz. melléklet* szerint hagyja jóvá.
   4. A Társulás működési kiadásait jogcímenként, rovatonként a *5. sz. melléklet* szerint hagyja jóvá.
   5. A Társulás felhalmozási kiadásait jogcímenként, rovatonként a *6. sz. mellélet* szerint hagyja jóvá.
   6. A Társulás működéséhez kapcsolódó állami támogatásokat/hozzájárulásokat a *7. sz melléklet* szerint hagyja jóvá.
   7. A Társulás által átveendő és átadandó támogatásokat a *8. sz. melléklet* szerint hagyja jóvá.
   8. A Társulás engedélyezett költségvetési létszámhelyét a *10. sz. melléklet* szerint hagyja jóvá.
   9. A Társulás által nyújtott közvetett támogatásokat a *11. sz. melléklet* szerint hagyja jóvá.
   10. A Társulás finanszírozási tervét a *12. sz. melléklet* szerint hagyja jóvá.
   11. A Társulás gördülő tervezését a 2025-2028. évekre a *13. sz. melléklet* szerint hagyja jóvá, tekintettel a hulladékgazdálkodásról szóló 2012. évi CLXXXV. törvény 92/H. § (4) bekezdésére.
   12. A Társulás hiteltörlesztéseit, kamatfizetéseit és projektvizsgálati díjait a *14. sz. melléklet* szerint hagyja jóvá.
   13. A Társulás többéves kihatású kötelezettségeit a *15. sz. melléklet* szerint hagyja jóvá.
   14. A Társulás EU-s támogatással megvalósuló projektjeit a *16. sz. melléklet* szerint hagyja jóvá.
   15. A Társulás saját bevételeinek részletezését az adósságot keletkeztető ügyletből származó tárgyévi fizetési kötelezettségeinek megállapításához a *17. sz. melléklet* szerint hagyja jóvá.
   16. A Társulás adósságot keletkeztető fejlesztési céljait a *18. sz. melléklet* szerint hagyja jóvá.
2. **A 2025. évi költségvetési bevételek**

A Társulás a 2025. évi költségvetési bevételeit a felhasználás alapján az alábbiak szerint csoportosítja:

6.1. működésre, fenntartásra fordítható bevételek

a) intézményi saját bevételek

b) támogatás értékű működési bevételek

c) egyéb bevételek

d) 2024. évi maradvány felhasználása

6.2. fejlesztésre, fenntartásra fordítható bevételek

a) támogatás értékű felhalmozási bevételek

b) egyéb bevételek

c) 2024. évi maradvány felhasználása

1. **A 2025. évi költségvetési kiadások** 
   1. A Társulás a 2025. évi költségvetési kiadásait az *5. és 6.*  *sz. melléklet* tartalmazza, a kiemelt előirányzatok szerinti bontásban.
2. személyi juttatások
3. járulékok
4. dologi kiadások
5. támogatás értékű működési kiadás
6. működésre átadott támogatás ÁHT-on kívül
7. felhalmozás és felújítási kiadások
   1. A Társulás a tagok által rábízott feladatokat végzi, amelyek a tagoknál jelennek meg kötelező feladatként.

**8. Több éves kihatással járó feladatok előirányzatai**

A Társulás több éves kihatással járó feladattal számol a „Környezeti és Energiahatékonysági Operatív program nevesített kiemelt projektjei”-ről szóló 1084/2016. (II. 29.) Korm. határozat alapján a „komplex hulladékgazdálkodási rendszer fejlesztés a mosonmagyaróvári régióban különös tekintettel az elkülönített hulladékgyűjtési szállítási és előkészítési rendszere” című projekthez kapcsolódóan.

**9. Tartalékok**

* 1. A Társulás általános tartaléka 50.000.000 Ft.
  2. Az általános tartalék felhasználásáról a Társulási Tanács dönthet.

**10. Előirányzat felhasználási ütemterv**

A Társulási Tanács a Társulás 2025. évi bevételi és kiadási előirányzatainak felhasználási ütemtervét a *12. sz. melléklet* szerint állapítja meg.

1. **Előirányzat módosítás**

Az elnök köteles tájékoztatni a Tanácsot, ha év közben az Országgyűlés, a Kormány illetve valamely költségvetési fejezet vagy elkülönített állami pénzalap a társulás számára pótelőirányzatot biztosít. A Tanács negyedévenként, de legkésőbb a költségvetési beszámoló elkészítésének határnapjáig, külön jogszabályban meghatározott határidejéig, december 31-i hatállyal dönt a költségvetési határozatának módosításáról.

1. **A maradvány megállapítása, elszámolása és felhasználása**

A Társulás maradványát az éves beszámoló készítésekor állapítja meg, a beszámoló készítési és könyvvezetési kötelezettségükről szóló jogszabályoknak megfelelően.

1. **Követelés elengedés**

A számvitelről szóló 2000. évi C. törvény 3. § (4) bekezdés 10. pont a)-d), f) és g) alpontjai szerinti követelés, kiegészítve az államháztartás számviteléről szóló 4/2013. (I.11.) Korm. rendelet 1. § (1) bekezdés 1. és 5. pontjában definiált behajthatatlannak minősülő és kisösszegű követelések elengedése a következő módon engedélyezhető:

A Társulás könyveiben megjelenő, kisösszegű követelésnek minősíthető követelés elengedéséről értékhatártól függetlenül a Társulás tanácsa dönt.

1. **Vagyonkezeléshez kapcsolódó szabályok**

A társulás 100 %-os tulajdonában lévő gazdasági társaság üzemeltetésében, használatában, illetve kezelésében lévő és feladatai ellátásához feleslegessé váló eszközöket, gépeket, berendezéseket, járműveket 200.000.- Ft egyedi könyv szerinti bruttó értékig a gazdasági társaság ügyvezetője saját hatáskörben, 200.001.- Ft és 2.000.000.- Ft bruttó értékhatár között az elnök saját hatáskörben, 2.000.001 Ft felett a Tanács saját hatáskörében eljárva jogosult selejtezni, értékesítésre kijelölni. Az ingóságot versenyeztetési eljárás lefolytatásával lehet átruházni, melynek formája licit.

A licitálás a vagyon értékesítésének, hasznosításának nyilvános, a pályázók közvetlen részvételével és jelenlétével megvalósuló versenyeztetése.

A felhívás az elektronikus és a nyomtatott médiában, a Társulás honlapján és egy nyomtatott napilapban kerül meghirdetésre, továbbá más sajtótermékben is meghirdethető.

A licitálásról és technikai feltételeinek biztosításáról a kiíró gondoskodik.

A licitálási hirdetmény tartalmazza különösen

a) a kikiáltási árat, valamint a műszaki, kereskedelmi és jogi feltételt,

b) az ingatlan vagy egyéb vagyon megtekintési lehetőségét,

c) a licitálás helyét és idejét,

d) az áremelés alsó és felső határát,

e) árverési előleggel és az ellenszolgáltatással kapcsolatos kikötést és feltételt, valamint

f) a kiíró által a cél megvalósulása érdekében szükségesnek tartott egyéb feltételt.

A licitálás időpontját a hirdetményben úgy kell meghatározni, hogy a hirdetmény közzétételének napja és a licitálás időpontja között a rendelkezésre álló határidő ne legyen kevesebb 15 napnál.

A licitálási hirdetmény a licitálás időpontjáig visszavonható, amely a meghirdetéssel azonos módon kerül közzétételre.

Amennyiben a licitálás visszavonására okot adó körülmény felmerülésétől számítva a licit időpontjáig hátralévő idő a nyomtatott napilapban történő közzétételre már nem elegendő, a hirdetmény visszavonására a Társulás honlapján történő közzététellel, indokolt esetben a licit megkezdése előtt, a jelenlévőkkel történő közléssel is sor kerülhet.

A licitálást páratlan létszámú, legalább 3 fős bizottság bonyolítja le. A bizottság tagjai közül 1 fő jogi végzettségű.

A bizottság tagjai a bizottság munkájában való részvételért díjazásban nem részesülnek.

A bizottság tagjait és levezető elnökét a Társulás, mint kiíró esetén az elnök, bízza meg.

Az ajánlattevő azonosítása után a bizottság megállapítja, hogy az ajánlatok közül melyek az érvényesek és érvénytelenek, melyről vita esetén a bizottság a jelenlévő tagok több mint a felének egybehangzó szavazatával dönt.

A licitáláson a legmagasabb vagy ennek hiányában a kikiáltási összeget kínáló ajánlattevő szerződéskötési jogot szerez (a licitálás nyertese).

Amennyiben két vagy több azonos összegű ajánlatnál megáll az ajánlatok licitje, úgy a végső, a legmagasabb azonos összegű ajánlatok közül sorshúzással kell meghatározni a licitálás nyertesét.

A licitálás nyertesének elállása esetén a második legkedvezőbb ajánlatot tevő szerez szerződéskötési jogot, ha a licitálási hirdetmény erre lehetőséget ad.

A licitálás eredményének kihirdetése a licitálás lezárását követően azonnal, az ajánlattevők jelenlétében történik.

A licitálás lefolytatásáról a bizottság jegyzőkönyvet készít, amelyből a licitálás nyertese és a második legkedvezőbb ajánlatot tevő résztvevő másolatot kap.

A licitálás nyertese a hirdetményben meghatározott határidőn belül a szerződést aláírja és a teljes vételárat kiegyenlíti.

Saját tulajdonú ingatlanok esetén a nemzeti vagyonról szóló 2011. CXCVI. törvény rendelkezéseit kell alkalmazni, azzal, hogy 5 millió Ft alatti forgalmi értékű ingatlan értékesítése esetén a legkedvezőbb ajánlatot figyelembe véve az elnök dönt, mely döntéséről utólag tájékoztatja a Társulási Tanácsot. Ezt meghaladó értékhatár felett a Társulási Tanács dönt az értékesítésről.

1. **Záró és átmeneti rendelkezések**

A Társulási Tanács felhatalmazza az elnököt, hogy a 2026. évi költségvetési gazdálkodás zavartalan megkezdéséhez a 2025. évi költségvetés 1/12-ed részét biztosítsa havonta a 2026. évi költségvetési határozat hatályba lépéséig a 2025. évi költségvetés maradvány forrása terhére.

Felelős: Dr. Árvay István elnök

Határidő: azonnal